Πειραματική και αριθμητική διερεύνηση υποστυλωμάτων από Ο/Σ ενισχυμένων με μανδύες SRG
Creators: name: Κατσαμάκας, Αντώνιος Αναστασίου
Publisher: name: Aristotle University of Thessaloniki
Year: 2019
Subjects: Υποστυλώματα Ο/Σ
Ενίσχυση με μανδύες SRG
Πειραματική και αριθμητική διερεύνηση
R/C Columns
Retrofitting with SRG jackets
Experimental and numerical investigation

description: Η παρούσα μεταπτυχιακή εργασία με τίτλο “ Πειραματική και αριθμητική διερεύνηση υποστυλωμάτων από Ο/Σ ενισχυμένων με μανδύες SRG” περιλαμβάνει τα αποτελέσματα πειραματικών και αναλυτικών δοκιμών στοιχείων Ο/Σ τύπου υποστυλώματος, ενισχυμένων με μανδύες SRG. Αρχικά, πραγματοποιείται μια σύντομη περιγραφή της υφιστάμενης κατάστασης και μία παρουσίαση των διαφορετικών διαθέσιμων υλικών για την ενίσχυση κατασκευών (κεφάλαιο 1). Έπειτα πραγματοποιείται συνοπτική βιβλιογραφική ανασκόπηση του SRG, το οποίο είναι το υλικό ενίσχυσης το οποίο χρησιμοποιήθηκε στις πειραματικές δοκιμές (κεφάλαιο 2). Το επόμενο κεφάλαιο περιλαμβάνει την πειραματική διερεύνηση, στην οποία χρησιμοποιήθηκαν συνολικά εννέα δοκίμια άοπλου ή οπλισμένου σκυροδέματος. Τα δοκίμια αυτά υποβλήθηκαν σε μονότονη, μονοαξονική θλίψη. Αναλύεται ο τρόπος δημιουργίας των δοκιμίων, η πειραματική διάταξη και τα αποτελέσματα των δοκιμών, τόσο ως προς τις εξαγόμενες, αξονικές και εγκάρσιες καμπύλες τάσεων-παραμορφώσεων, όσο και ως προς τις μορφές αστοχίας των στοιχείων. Οι παράμετροι της διερεύνησης ήταν η επιρροή του εσωτερικού οπλισμού (άοπλα δοκίμια, οπλισμένα με αραιούς ή πυκνούς συνδετήρες) και η επιρροή των χρησιμοποιούμενων στρώσεων μανδύα SRG (1 ή 2 στρώσεις). Πραγματοποιείται επίσης άμεση σύγκριση μεταξύ των μεθόδων ενίσχυσης με τη χρήση μανδυών SRG, TRM και FRP (κεφάλαιο 3). Στη συνέχεια, παρουσιάζεται μεθοδολογία επίλυσης στοιχείων Ο/Σ περισφιγμένων με μανδύες SRG, με τη χρήση τρισδιάστατων πεπερασμένων στοιχείων και ανελαστικής ανάλυσης. To λογισμικό GiD χρησιμοποιήθηκε για την προεπεξεργασία των δεδομένων, ενώ το λογισμικό ΑΤΕΝΑ για την επίλυση και την μετεπεξεργασία. Περιγράφονται τα επιλεγόμενα στοιχεία και οι καταστατικοί νόμοι και τα αποτελέσματα της ανάλυσης συγκρίνονται με τα πειραματικά, σε όρους διαγραμμάτων τάσεων-παραμορφώσεων και μορφών αστοχίας. (κεφάλαιο 4). Στο τελευταίο κεφάλαιο της εργασίας συνοψίζονται τα αποτελέσματα των πειραματικών και αριθμητικών δοκιμών, ενώ επίσης γίνονται προτάσεις για μελλοντική έρευνα στο πεδίο των ενισχύσεων κατασκευών (κεφάλαιο 5)
description: The present thesis entitled "Experimental and numerical study of column-type specimens retrofitted with SRG jackets" includes the results of experimental and numerical investigations of concrete and reinforced-concrete specimens, strengthened with externally applied SRG jackets. A brief description of the existing situation in the field of structural retrofitting is presented, together with the available strengthening jacketing methods (chapter 1). Afterwards, a brief review of the SRG jacketing technique is exhibited since SRG is the method utilised in the present study (chapter 2). The following chapter includes the experimental investigation, where nine concrete or reinforced concrete specimens were tested under monotonic uniaxial compression. The construction process, the experimental setup and the experimental results are also presented. Results are analysed in terms of axial and lateral stress-strain curves and failure modes. Parameters of investigation were the influence of the internal steel reinforcement (i.e. no reinforcement, sparse or dense stirrups) and the influence of the number of SRG layers (i.e. one or two). A direct comparison between SRG, TRM and FRP jacketing methods is also investigated (chapter 3). Subsequently, a methodology of simulation of concrete and reinforced-concrete column-type specimens retrofitted with SRG jackets through the use of three-dimensional finite elements and inelastic analysis is proposed. GiD software was utilised for the pre-processing, whereas ATENA software was utilised for the solution and post-processing procedure. In the same chapter, selected elements and constitutive material models are analytically described. The precision of the proposed model is evaluated through the comparison between experimental and numerical results in terms of failure modes and stress-strain diagrams (chapter 4). In the final part of the study, presented experimental and numerical results are summarised together with proposals for further research (chapter 5)